
  10                                                        DR 30.11.2017                                                    

 
Soalan saya, boleh atau tidak pihak Yang Berhormat Menteri jelaskan, apakah 

rasionalnya membiarkan pengusaha mendapat keuntungan yang begitu lumayan, sangat 
besar melebih 30 peratus walaupun kontrak tersebut dibiayai oleh kerajaan atau duit 
rakyat dan jaminan hasil yang cukup dan bahkan kerugian jika ada juga ditanggung oleh 
rakyat. Hal ini berlaku dalam banyak kes penswastaan. Boleh atau tidak, disebabkan 
sekarang kita sudah ada integriti ini, bagaimana caranya kita menyelesaikan perkara ini? 

Kedua, adakah usaha di pihak kerajaan untuk menyemak kos projek-projek 
kerajaan kerana kita dapati terdapat angka-angka indeks yang menunjukkan kos untuk 
membiayai projek kerajaan lebih besar daripada kos yang dibiayai oleh sektor swasta. 
Oleh sebab itu, terdapat suatu ketidakadilan kerana kos-kos ini akan dibayar walaupun 
dalam keadaan yang agak kelam kabut sedikit disebabkan adanya konsep penswastaan. 

Akan tetapi kos itu dibayar dengan cara tol sama ada sekarang ataupun puluhan 
tahun yang akan mendatang. Boleh atau tidak kerajaan terangkan sekarang, bagaimana 
caranya institut ini dapat mewujudkan keadilan supaya kos yang diberikan atau 
dikenakan kepada kontraktor itu sesuai dengan value for money yang diutarakan dalam 
beberapa bajet yang diberikan. Saya minta pencerahan dan penjelasan daripada Yang 
Berhormat Menteri. Terima kasih.  

Dato’ Razali bin Ibrahim: Terima kasih Yang Berhormat Bandar Tun Razak. 
Tuan Yang di-Pertua, saya banyak kali berpeluang menjawab soalan yang ditanya. Inilah 
soalan paling mencabar dalam karier saya menjawab soalan, sebab penjelasan saya 
tentang penubuhan jabatan ini sangat panjang tadi. Soalan ini kalau dalam Bahasa 
Melayu, saya tidak tahu dipanggil apa, very profound, sungguh dalam maksudnya iaitu 
melihat tentang bagaimana satu projek kerajaan mendapat keuntungan yang lebih besar, 
termasuk juga kos kalau dibuat secara swasta lebih rendah daripada yang dikeluarkan 
oleh kerajaan. 

■1050 

 Sebenarnya, yang pertama boleh dijawab tetapi saya bukan berada dalam 
kedudukan untuk menjawabnya sekarang. Boleh berlaku kesilapan dari segi cubaan 
menjawab itu. Oleh kerana ada prosedur-prosedur yang menyebabkan, saya rasa Yang 
Berhormat pun faham, dari segi prosedur kerajaan, bagaimana kos itu kita jalankan agak 
lebih tinggi daripada yang biasa. Saya boleh bagi contoh, dalam perbincangan ketika 
menjaga EPU, bila kerajaan buat hospital, ia akan buat a complete scale of hospital. Ia 
tidak buat separuh-separuh, maknanya bajet yang disediakan itu sampai ke kantin.  

Akan tetapi kalau swasta, mungkin ia akan buat berperingkat-peringkat. Oleh 
sebab itu, harga katil bagi kerajaan ini, Kementerian Kesihatan boleh sahkan, saya hanya 
beri satu tajuk bila kita berbincang, katil di hospital swasta itu kosnya lebih murah 
daripada di kerajaan. Oleh sebab itu, kalau kita tengok kemudahan kerajaan ini ia 
biasanya akan ambil scale yang lengkap. 

 Namun begitu, bagi menjawab soalan berkaitan JITN ini, kita melihat sama ada 
pematuhan, kalaupun berkaitan, kepada perkara yang di lulus dan dilaksanakan. Kalau 
30 peratus itu dikatakan sebagai untung yang berlebihan, ada unsur-unsur yang berlaku 
rasuah, sengaja ditingkatkan harga, maka sudah tentu jabatan ini boleh memainkan 
peranan bagi kita membuat syor ataupun membuat siasatan ataupun membuat 
pendakwaan. Itulah tugas jabatan ini berkaitan soalan Yang Berhormat Bandar Tun 
Razak yang saya katakan tadi very profound. Terima kasih Yang Berhormat. 

Dato’ Dr. Haji Noor Azmi bin Ghazali [Bagan Serai]: Terima kasih Tuan Yang 
di-Pertua. Penubuhan JITN ataupun Jabatan Integriti dan Tadbir Urus ini sudah pastinya 
membantu kerajaan dalam mencapai objektif untuk mengurangkan ataupun 
menghapuskan rasuah yang sangat berleluasa hari ini. Dalam pengawalan rasuah 
umpamanya, perkara yang sangat kompleks berlaku. Kadang-kadang apa yang kita 
katakan, ‘harapkan pagar, pagar makan padi’ pun juga berlaku kerana kepercayaan yang 
diberikan itu.  

Jadi hari ini, untuk mencapai aspirasi Transformasi Nasional 50 (TN50), 
umpamanya berkaitan dengan budaya berintegriti tinggi menjelang tahun 2050. Jadi 
soalan saya, sejauh manakan ledakan teknologi baru dan konsep perubahan budaya 
memberi impak kepada pemerkasaan integriti pada masa akan datang? Terima kasih 
Tuan Yang di-Pertua. 

Dato’ Razali bin Ibrahim: Terima kasih Yang Berhormat. Secara mudahnya, 
kalau boleh saya simpulkan. Kerajaan yang ada hari ini, Kerajaan Barisan Nasional tidak 
hanya bercakap tentang apa yang berlaku hari ini.  



Soalan saya, boleh atau tidak pihak Yang Berhormat Menteri jelaskan, apakah. rasionalnya membiarkan pengusaha mendapat keuntungan yang begitu lumayan, sangat besar melebih 30 peratus walaupun kontrak tersebut dibiayai oleh kerajaan atau duit rakyat dan jaminan hasil yang cukup dan bahkan kerugian jika ada juga ditanggung oleh rakyat. Hal ini berlaku dalam banyak kes penswastaan. Boleh atau tidak, disebabkan sekarang kita sudah ada integriti ini, bagaimana caranya kita menyelesaikan perkara ini?. Kedua, adakah usaha di pihak kerajaan untuk menyemak kos projek-projek kerajaan kerana kita dapati terdapat angka-angka indeks yang menunjukkan kos untuk membiayai projek kerajaan lebih besar daripada kos yang dibiayai oleh sektor swasta. Oleh sebab itu, terdapat suatu ketidakadilan kerana kos-kos ini akan dibayar walaupun dalam keadaan yang agak kelam kabut sedikit disebabkan adanya konsep penswastaan. Akan tetapi kos itu dibayar dengan cara tol sama ada sekarang ataupun puluhan tahun yang akan mendatang. Boleh atau tidak kerajaan terangkan sekarang, bagaimana caranya institut ini dapat mewujudkan keadilan supaya kos yang diberikan atau dikenakan kepada kontraktor itu sesuai dengan value for money yang diutarakan dalam beberapa bajet yang diberikan. Saya minta pencerahan dan penjelasan daripada Yang Berhormat Menteri. Terima kasih. Dato' Razali bin Ibrahim: Terima kasih Yang Berhormat Bandar Tun Razak. Tuan Yang di-Pertua, saya banyak kali berpeluang menjawab soalan yang ditanya. Inilah soalan paling mencabar dalam karier saya menjawab soalan, sebab penjelasan saya tentang penubuhan jabatan ini sangat panjang tadi. Soalan ini kalau dalam Bahasa Melayu, saya tidak tahu dipanggil apa, very profound, sungguh dalam maksudnya iaitu melihat tentang bagaimana satu projek kerajaan mendapat keuntungan yang lebih besar, termasuk juga kos kalau dibuat secara swasta lebih rendah daripada yang dikeluarkan oleh kerajaan. #1050. Sebenarnya, yang pertama boleh dijawab tetapi saya bukan berada dalam kedudukan untuk menjawabnya sekarang. Boleh berlaku kesilapan dari segi cubaan menjawab itu. Oleh kerana ada prosedur-prosedur yang menyebabkan, saya rasa Yang Berhormat pun faham, dari segi prosedur kerajaan, bagaimana kos itu kita jalankan agak lebih tinggi daripada yang biasa. Saya boleh bagi contoh, dalam perbincangan ketika menjaga EPU, bila kerajaan buat hospital, ia akan buat a complete scale of hospital. Ia tidak buat separuh-separuh, maknanya bajet yang disediakan itu sampai ke kantin. Akan tetapi kalau swasta, mungkin ia akan buat berperingkat-peringkat. Oleh sebab itu, harga katil bagi kerajaan ini, Kementerian Kesihatan boleh sahkan, saya hanya beri satu tajuk bila kita berbincang, katil di hospital swasta itu kosnya lebih murah daripada di kerajaan. Oleh sebab itu, kalau kita tengok kemudahan kerajaan ini ia biasanya akan ambil scale yang lengkap. Namun begitu, bagi menjawab soalan berkaitan JITN ini, kita melihat sama ada pematuhan, kalaupun berkaitan, kepada perkara yang di lulus dan dilaksanakan. Kalau 30 peratus itu dikatakan sebagai untung yang berlebihan, ada unsur-unsur yang berlaku rasuah, sengaja ditingkatkan harga, maka sudah tentu jabatan ini boleh memainkan peranan bagi kita membuat syor ataupun membuat siasatan ataupun membuat pendakwaan. Itulah tugas jabatan ini berkaitan soalan Yang Berhormat Bandar Tun Razak yang saya katakan tadi very profound. Terima kasih Yang Berhormat. Dato' Dr. Haji Noor Azmi bin Ghazali [Bagan Serai]: Terima kasih Tuan Yang di-Pertua. Penubuhan JITN ataupun Jabatan Integriti dan Tadbir Urus ini sudah pastinya membantu kerajaan dalam mencapai objektif untuk mengurangkan ataupun menghapuskan rasuah yang sangat berleluasa hari ini. Dalam pengawalan rasuah umpamanya, perkara yang sangat kompleks berlaku. Kadang-kadang apa yang kita katakan, 'harapkan pagar, pagar makan padi' pun juga berlaku kerana kepercayaan yang diberikan itu. Jadi hari ini, untuk mencapai aspirasi Transformasi Nasional 50 (TN50), umpamanya berkaitan dengan budaya berintegriti tinggi menjelang tahun 2050. Jadi soalan saya, sejauh manakan ledakan teknologi baru dan konsep perubahan budaya memberi impak kepada pemerkasaan integriti pada masa akan datang? Terima kasih Tuan Yang di-Pertua. Dato' Razali bin Ibrahim: Terima kasih Yang Berhormat. Secara mudahnya, kalau boleh saya simpulkan. Kerajaan yang ada hari ini, Kerajaan Barisan Nasional tidak hanya bercakap tentang apa yang berlaku hari ini.